Lejletul-kadr
Lejletul-Kadr (arapski: لیلة القدر) (poznata i kao perzijski: Šab el-Kadr, posuđenica iz perzijskog), različito prevedena na bosanski kao noć odredbe, noć snage/moći, noć vrijednosti, noć sudbine, ili noć mjera, je prema islamskom vjerovanju noć kada su prvi ajeti Kur'ana objavljeni islamskom poslaniku Muhammedu. To je jedna od neparnih noći u zadnjih deset dana ramazana. Muslimani vjeruju da su na ovu noć blagoslov i milost Allaha u izobilju, grijesi se praštaju, dova se prima, te da je godišnja odredba objavljena melekima koji se spuštaju na Zemlju. Kolika je vrijednost ove noći između ostalog govori i činjenica da se noć Kadr spominje na dva mjesta u Kur'anu, od kojih je jedno kompletna sura koja je upravo nazvana po ovoj noći.